Krieket by Die Hoërskool Menlopark het die afgelope paar jaar sedert sy stigting ‘n hoogtepunt bereik en ‘n standaard van uitnemendheid gevestig. ‘n Opwindende krieketkultuur, gevestig in sterk waardes, dissipline en krieket-etiket word gehandhaaf. In die proses het krieket ‘n ongekende groei getoon in getalle, gerugsteun deur moderne tegnologie en topafrigters.
Arno van Wyk (hoofbestuurder), Petrus Coetzee (hoofafrigter) en 'n hele span afrigters is tans betrokke by 120 krieketspelers. Die totale benadering is om elke kind te help ontwikkel en geleenthede te bied, maar ook om talentvolle spelers verder te ontwikkel. Verdere blootstelling sluit jaarlikse binne- en buitelandse toere in vir alle junior en senior spanne. Die benadering is om ook geselekteerde individuele spelers die geleentheid te gee om oorsee te speel. Menlo-krieket onderneem om elke tweede/derde jaar oorsee te toer met nog ’n toer na Engeland in 2020.
Puik fasiliteite soos ‘n moderne klubhuis met binnenshuise-nette, ‘n besprekingslokaal met die mees moderne tegnologie, 10 krieketnette en ‘n groot krieketovaal is in gebruik. Afrigting by Die Hoërskool Menlopark is verder ontwikkel met die aanbou van ‘n oudiovisuele kamer vir tegniese analise van spelers. Daar is onlangs 16 turfnette langs die krieketovaal aangebring en die ovaal beskik ook oor moderne spreiligte.
Om optimale blootstelling in afrigting te bied, word alle afrigtingsessies vooraf beplan. ‘n Volledige program word vir alle groepafrigting saamgestel en sluit sessies by ‘n verskeidenheid fasiliteite in asook tegniese orientering van elke speler wat gimnasiumwerk, teorie en konstante evaluering insluit.
Individuele aandag is ook aan die orde van elke kwartaalprogram. Spelers ontvang individuele afrigting wat aangebied wat deur gekoöpteerde afrigters of spesialiste (wat vir addisionele advies genader word). Die sessies sluit ook video-analises en konstante wedstrydsimulasies in.
Daar word deurgaans gespesialiseerde aktiwiteite vir ons seuns gereël. Spesialisklinieke word op ‘n gereelde basis deur hoogsgekwalifiseerde afrigters aangebied en ons konsentreer veral op gebiede soos kolfwerk, draaibalboulwerk, naatboulwerk en paaltjiewagterskap. Op die spesialisgebied is dit ook vir ons belangrik om alle belangstellende ouers betrokke te kry deur georganiseerde forums vir ouers aan te skep, sodat almal op hoogte van sake is van alle nuwe krieketinligting.
Menlo-krieket is gefokus op net een aspek: afrigting. Konstante verbeterings en die nuutste tegnologie in afrigting word deurgaans aan ons seuns deurgegee. Afrigting is vir alle afrigters ‘n passie!
Arno van Wyk (Hoofbestuurder)
Petrus Coetzee (Hoofafrigter)
Slegs hoëprofiel-afrigters word deur die Menlo-krieketklub gebruik en daar is tans 11 afrigters wat almal oor vlak 2, 3 of 4-kwalifikasies beskik. Die afrigtingspan lyk soos volg:
Arno van Wyk (Hoofbestuurder): VLAK 3-AFRIGTER
Provinsiale afrigter van verskeie ouderdomme.
Standard Bank Northerns o/13-afrigter
Drie senior klubs afgerig
Northerns o/19-spanbestuurder en -keurder
Stigter van verskeie akademies
Petrus Coetzee (Hoofafrigter): VLAK 3-AFRIGTER
WP o/15-streekafrigter en WP o/15-keurder
Kriekethoof – Fairbairn College (Kaapstad)
Speler/afrigter – Bradninch Cricket Club (Devon, Engeland) – Wenner van Francis Clarke Devon Trofee
Northerns o/15-afrigter en –keurder
Aldin Smith (vlak 3-afrigter)
Divan Coetzee (vlak 2-afrigter)
Stephen van der Berg (vlak 2-afrigter)
Christo Parsons (vlak 2-afrigter)
Alnick van Zyl (vlak 2-afrigter)
Glenn Foxcroft (vlak 2-afrigter en voormalige Namibiese krieketspeler
Toere en addisionele blootstelling
Oorsese-ontwikkelingstoere word elke tweede jaar onderneem.
Durbantoer jaarliks gedurende SeptemberSlegs hoëprofiel-afrigters word deur die Menlo-krieketklub gebruik en daar is tans 11 afrigters wat almal oor vlak 2, 3 of 4-kwalifikasies beskik.
Trinity House Johannesburg-krieketfees
Kaaptoer jaarliks in September waar ons speel teen Bishops, Paul Roos, Rondebosch Boys’, Wynberg Boys’, SACS en Paarl Gimnasium.
Paul Roos Festival
Cornwall Hill Festival
Binnelandse toere na Durban/Bloemfontein
Huisvesting van toere van Kaapse skole
Uwe Birkenstock (Cobras)
Rassie van der Dussen (Titans)
Ernest Kemm (Easterns)
Samuel Mofokeng (Knights)
Regardt Verster (Northerns)
Glenn Foxcroft (Namibië)
Richardt Frenz (Noordwes)
Glenn Foxcroft (Central Stags in Nieu-Seeland)
Kwalifisering vir die Menlo-Krieket se klubhuis-ererolle
Die Menlo krieket-klubhuis beskik oor gesogte ererolborde wat deel uitmaak van die uitsonderlike prestasies en geskiedenis van Menlo-krieket. Vir ‘n speler se naam om in aanmerking te kom om op een van dié borde te verskyn, word die volgende kriteria gebruik,soos bepaal deur die Menlo-krieket se bestuur:
Slegs spelers wat die uitsonderlike prestasie behaal om ‘n 100-tal op die Menlo krieket-ovaal aan te teken en in ‘n offisiële O/14A; O/15A en senior oop eerstespan speel, sal die voorreg geniet dat sy naam, telling en datum op die bord aangebring word. Dit sluit opponente in.
Slegs spelers wat die uitsonderlike prestasie behaal om 5 paaltjies of meer in een wedstryd op die MCC-ovaal te behaal en in ‘n offisiële O/14 A; O/15 A en Senior oop eerstespan speel, sal die voorreg geniet dat sy naam, syfers en datum op die bord aangebring word. Dit sluit opponente in.
Enige speler wat die uitsonderlike prestasie behaal om ‘n driekuns op die Menlo krieket-ovaal te behaal, sal die voorreg geniet dat sy naam en datum op die bord aangebring word. Dit sluit opponente in.
Die MCC se 1ste XI-kaptein vir die betrokke jaar se amptelike skoolseisoen sal die voorreg geniet dat sy naam en jaar op die bord aangebring word.
Enige speler wat die uitsonderlike prestasie behaal om offisiële provinsiale of nasionale kleure te verwerf, sal die voorreg geniet dat sy naam en jaar op die bord aangebring word.
Enige trofee wat deur enige Menlo-krieketspan gewen word, sal met die jaartal op die bord aangebring word.
Dit is tradisie by die MENLO-KRIEKETKLUB dat daar bome vir uitsonderlike prestasies op die MENLO KRIEKETKLUB-ovaal geplant word. Spelers wat vir die 1ste XI-tal van Menlopark 5 paaltjies in ‘n beurt of meer, of honderdtalle aanteken, kry ‘n boom wat om die ovaal geplant word.
Virtuele toer: Binnenshuise-krieketnette
Kliek hier en stap in die binnenshuise-krieketnette in:
Hondertalle (soos op 2019/11/07)
Marco Strydom 111* vs Hoërskool Montana
Waldo Smith 107* vs Krugersdorp
Waldo Meintjes 100 vs Midstream
Hendré du Toit 105 vs Hoërskool Wesvalia
Roan van der Schyff 101* vs Hoërskool Eldoraigne
Luan Burger 121 vs Hoërskool Kemptonpark
Waldo Smith 113 vs Hoërskool Eldoraigne
Zian Stoop 100 vs Hoërskool Montana
Dylan de Villiers 100 vs Hoërskool Montana
Waldo Smith 105 vs Hoërskool Zwartkop
Waldo Meintjes 128 vs Affies
Marco Strydom 134* vs Affies
Tiaan Lotter 150* vs Paul Roos
Corné Burger 122* vs Hoërskool Garsfontein
Wybri Thuynsma 104* vs Cornwall Hill